Professorat de l'Eliana es forma en matèria de protecció de la infància i l'adolescència
09 de febrer de 2023

L'Ajuntament de l'Eliana està duent a terme, des d'el mes de novembre passat, un cicle de formació dirigit als claustres de professors i professores de tots els centres educatius del municipi, tant públics com privats, en matèria de protecció de la infància i l'adolescència. Aquestes jornades, que es prolongaran fins al segon trimestre del curs escolar 2022/2023, estan sent impartides per personal tècnic de l'àrea de Polítiques Socials i tenen com a objectiu millorar els mecanismes de protecció integral a través d'una bona detecció dels casos de risc o vulnerabilitat i un adequat abordatge d'aquestes situacions.

Igualment, amb aquestes xarrades es busca generar un espai d'actualització davant els nous protocols de notificació per a l'atenció soci-educativa infantil i protecció de l'alumnat menor d'edat, establits per la Conselleria d'Igualtat i Polítiques Inclusives. Una nova normativa que defineix com actuar davant una possible situació de necessitat de caràcter ordinari o urgent, segons la gravetat o indicadors de risc detectats.

María José Valenzuela, edil de l'àrea, ha posat en valor el foment dels Serveis Socials d'Atenció Primària Bàsica per la coordinació amb els diferents centres educatius de la localitat, “ja que aquests són referents en la intervenció amb casos de possible necessitat de protecció social”.